L 158/4
LT
Europos Sąjungos oficialusis leidinys
2022 6 13
(16)
nuo 2019 m. liepos mėn. muskatams iš Indijos, kurių KN kodai yra 0908 11 00 ir 0908 12 00, taikoma sustiprinta oficiali kontrolė dėl taršos aflatoksinais rizikos.
Valstybių narių vykdoma oficiali kontrolė ir turima informacija rodo, kad labiau laikomasi Sąjungos teisės aktuose nustatytų atitinkamų reikalavimų.
Ši kontrolė ir informacija įrodo, kad šis į Sąjungą įvežamas maisto produktas nebekelia didelės rizikos žmonių sveikatai.
Todėl nebūtina toliau reikalauti prie visų muskatų siuntų iš Indijos, kurių KN kodai yra 0908 11 00 ir 0908 12 00, pridėti oficialų sertifikatą, kuriame būtų nurodyta, kad visi ėminių ėmimo ir analizės rezultatai atitinka Komisijos reglamento (EB) Nr. 1881/2006 (4) reikalavimus.
Kartu valstybės narės turėtų toliau vykdyti kontrolę, siekdamos užtikrinti, kad būtų išlaikytas dabartinis atitikties lygis.
Todėl Įgyvendinimo reglamento (ES) 2019/1793 II priedo 1 punkto lentelės įrašas, skirtas muskatams iš Indijos, kurių KN kodai yra 0908 11 00 ir 0908 12 00, turėtų būti išbrauktas ir perkeltas į to įgyvendinimo reglamento I priedą ir turėtų būti nustatytas 30 % į Sąjungą įvežamų siuntų tapatumo ir fizinių patikrinimų dažnumas;
(17)
pagal Įgyvendinimo reglamento (ES) 2019/1793 I priedą vykdydamos Capsicum genties paprikų (išskyrus saldžiąsias) siuntų iš Tailando oficialią kontrolę valstybės narės nustatė, kad labai dažnai nebuvo laikomasi Sąjungos teisės aktuose nustatytų atitinkamų reikalavimų dėl taršos pesticidų liekanomis.
Todėl tikslinga tokių siuntų tapatumo ir fizinių patikrinimų dažnumą padidinti iki 30 % į Sąjungą įvežamų siuntų;
(18)
keli KN kodai neatitinka tam tikruose Įgyvendinimo reglamento (ES) 2019/1793 I priedo įrašuose nurodytų prekių, todėl jie yra nebereikalingi.
Iš to įgyvendinimo reglamento I priedo turėtų būti išbraukti šie KN kodai: KN kodas ex 0807 19 00 70 melionams Galia (C.melo var.reticulatus) iš Hondūro skirtame įraše, KN kodas ex 0709 99 90 25 azijinėms centelėms (Centella asiatica) iš Šri Lankos skirtame įraše ir KN kodas 1211 90 86 10 džiovintiems raudonėliams iš Turkijos skirtame įraše;
(19)
kad būtų galima tiksliau identifikuoti prekes, kurioms taikoma sustiprinta oficiali kontrolė, tikslinga Įgyvendinimo reglamento (ES) 2019/1793 I priede nurodyti TARIC subpoziciją prie KN kodo ex 0709 99 90 aliejinėms moringoms (Moringa oleifera) iš Indijos skirtame įraše ir prie KN kodo ex 1211 90 86 azijinėms centelėms (Centella asiatica) iš Šri Lankos skirtame įraše;
(20)
pagal Įgyvendinimo reglamento (ES) 2019/1793 II priedo 1 punkto lentelę vykdydamos muskatų siuntų iš Indonezijos oficialią kontrolę valstybės narės nustatė, kad labai dažnai nebuvo laikomasi Sąjungos teisės aktuose nustatytų atitinkamų reikalavimų dėl taršos alfatoksinais.
Todėl tikslinga tokių siuntų tapatumo ir fizinių patikrinimų dažnumą padidinti iki 30 % į Sąjungą įvežamų siuntų;
(21)
galima taršos etileno oksidu rizika sveikatai daro poveikį maisto priedų mišiniams, kurių sudėtyje yra saldžiavaisio pupmedžio vaisių dervos arba pupenių dervos.
Todėl Įgyvendinimo reglamento (ES) 2019/1793 II priedo 1 punkto lentelės skiltyse „Maisto produktai ir pašarai (numatoma paskirtis)“ ir „KN kodas“ Indijai skirtame įraše turėtų būti įterpta kategorija „maisto produktų mišiniai, kurių sudėtyje yra saldžiavaisio pupmedžio vaisių dervos arba pupenių dervos“ ir atitinkami maisto priedų mišinių KN kodai.
Be to, Malaizijai ir Turkijai skirtuose įrašuose turėtų būti įterpta kategorija „maisto priedų mišiniai, kurių sudėtyje yra saldžiavaisio pupmedžio vaisių dervos“ ir atitinkami maisto priedų mišinių KN kodai.
Turi būti nustatytas 20 % iš Indijos, Malaizijos ir Turkijos į Sąjungą įvežamų tokių siuntų tapatumo ir fizinių patikrinimų dažnumas;
(22)
prieskonių iš Indijos atveju KN kodas 0910 apima šaknų, žiedų ir lapų pavidalo prekes, pavyzdžiui, ciberžolės šaknis.
Atsižvelgiant į tai, kad valstybėms narėms vykdant oficialią kontrolę pagal Įgyvendinimo reglamento (ES) 2019/1793 II priedo 1 punkto lentelę taršos etileno oksidu nenustatyta, tokioms prekėms sustiprinta oficiali kontrolė gali būti netaikoma.
Todėl Įgyvendinimo reglamento (ES) 2019/1793 II priede tikslinga nurodyti, kad oficiali kontrolė pasienio kontrolės postuose turėtų būti taikoma tik džiovintiems prieskoniams iš Indijos, o nustatytas į Sąjungą įvežamų siuntų tapatumo ir fizinių patikrinimų dažnumas turėtų būti 20 %;
(4) 2006 m. gruodžio 19 d.
Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).